b'\n_START_ARTICLE_\nAnne Merrild Hansen\n_START_PARAGRAPH_\nAnne Merrild Hansen (f\xc3\xb8dt 21. maj 1975 i Aalborg) er en dansk/gr\xc3\xb8nlandsk professor i milj\xc3\xb8vurdering i Arktis ved Institut for Planl\xc3\xa6gning ved Aalborg Universitet. Hun har siden 2016 ogs\xc3\xa5 v\xc3\xa6ret ansat som professor ved Ilisimatusarfik, Gr\xc3\xb8nlands Universitet.\n_START_SECTION_\nUddannelse\n_START_PARAGRAPH_\nAnne Merrild modtog civilingeni\xc3\xb8rgraden inden for planl\xc3\xa6gning i 2002 fra Aalborg Universitet. Hun modtog sin ph.d.-grad i milj\xc3\xb8planl\xc3\xa6gning fra Aalborg Universitet i 2010.\n_START_SECTION_\nKarriere\n_START_PARAGRAPH_\nAnne Merrild Hansen har fungeret som r\xc3\xa5dgiver for Maersk Olie og Gas i 2012-2014 i forbindelse med deres efterforskningsaktiviteter i Gr\xc3\xb8nland. Her ledte hun blandt andet et socialt studie i Nordvestgr\xc3\xb8nland p\xc3\xa5 vegne af fire olieselskaber, Shell, ConocoPhillips, Cairn Energy og Maersk Olie og Gas. _NEWLINE_Annes Merrild har i sin forskning is\xc3\xa6r besk\xc3\xa6ftiget sig med virkningerne p\xc3\xa5 og muligheder for samfund i Arktis relateret til udvikling af storskalaindustri. Hun er ogs\xc3\xa5 involveret i at udvikle konsekvensanalysemetoder og teori. Hun har s\xc3\xa6rligt arbejdet med sektorer som olie og minedrift i Gr\xc3\xb8nland og Alaska. Hun var blandt andet med i forskningsgruppen \xe2\x80\x9dTil Gavn for Gr\xc3\xb8nland\xe2\x80\x9d i 2013-2014, ledet af geolog, Minik Rosing.  _NEWLINE_Anne Merrild Hansen modtog i 2015-2016 et Fulbright Arctic Initiative legat fra US Department of State and the Fulbright Commission i forbindelse med USA\xe2\x80\x99s formandsskab i Arktisk R\xc3\xa5d. Hun indgik i den forbindelse i en international forskningsgruppe og var g\xc3\xa6steforsker p\xc3\xa5 University of Alaska Fairbanks._NEWLINE_Anne Merrild Hansen har siden 2016 v\xc3\xa6ret leder af den tv\xc3\xa6rfakult\xc3\xa6re forskningsplatform AAU Arctic og koordinerer en strategisk indsats indenfor forskning i Arktis p\xc3\xa5 Aalborg Universitet.'